
 CONSILIUL LOCAL AL MUNICIPIULUI TIMISOARA

     
CANTINA DE AJUTOR SOCIAL

Str. Telegrafului nr. 8 Tel./Fax: 0256/433.645

                                                                                            E-mail  cantinasocialatimisoara@yahoo.com
Nr. 47/19.01.2010
                                                                           


              
    Aprobat 

                                                                               



                PRIMAR,

                                                                                  


               Gheorghe CIUHANDU

REFERAT

privind solicitarea majorării alocaţiei zilnice de hrană pentru beneficiarii 

Cantinei de Ajutor Social Timişoara 
Cantina de Ajutor Social Timişoara, cu sediul pe str.Telegrafului nr.8 la finele anului 2009 a avut un număr de 430 beneficiari, număr care se modifică lunar. Preconizăm că în anul 2010 numărul beneficiarilor se va afla într-o continuă creştere datorită problemelor economice  la nivel naţional. 
Începând din anul 2008, datorită creşterilor de preţuri la produsele alimentare a fost tot mai dificilă încadrarea în alocaţia zilnică de hrană de 6 lei pe zi pe persoană. Cantina de Ajutor Social a majorat alocaţiei de hrană la 7 lei pe zi/persoană în baza HCL nr.216/26.05.2009, începând cu data de 1 iunie 2009. În prezent această sumă devine insuficientă pentru achiziţionarea produselor alimentare necesare pentru a asigura o calitate şi cantitate corespunzătoare, având în vedere evoluţia continuă ascendentă a preţurilor de pe piaţa alimentară.
Hotărârea nr.421/2008 privind stabilirea nivelului minim de hrană pentru consumurile colective  din instituţiile publice de asistenţă socială stabilieşte conform art.2  nivelul minim al alocaţiei zilnice de hrană fiind de 6 lei. Având în vedere art. 3 din HG nr.421/2008 care  regrementează posibilitatea  majorarii alocatiei zilnice de hrana, prin Hotarare de Consiliu Local , în limita bugetelor  aprobate   si în functie de nevoile locale, Cantina de Ajutor Social Timişoara solicită, în baza HG 421/2008 creşterea alocaţiei zilnice de hrană pentru abonaţii catinei la 8,5 lei pe zi penru fiecare beneficiar.
Motivam aceasta solicitare aducând următoarele argumente:

- din cei 430 abonaţi în luna decembrie 2009, 68,52% reprezintă copii, 7,61% persoane cu handicap, 5,08 persoane vârstnice avand diverse boli cronice iar 18,79% din beneficiari reprezintă persoane fără venit aflate în situaţii socio-economice şi medicale deosebite şi persoane pensionate pe caz de boală. Alocaţia minimă de hrană conform HG 421/2008 este reglementată între 5 şi 16,5 lei pentru diverse categorii de beneficiari, de la copii până la persoane vârstnice, cu sau fără afecţiuni cronice. 
Noi asigurăm hrană acestor categorii fără a face o diferenţiere valorică între aceştia, toţi beneficiind de alocatia zilnică de hrana de 7 lei în prezent.
Având în vedere următoarele aspecte:

· situaţia economică prin care trece ţara noastră, 
· creşterea preconizată a preţurilor la diverse produse alimentare, în special la carnea de pui, ulei, ouă etc. (produse de bază) începând cu luna ianuarie 2010, 
· comunicările făcute de operatorii economici cu privire la creşterea viitoare a preţurilor

· şi ţinând cont că în perioada 2008 – 2009 preţurile au crescut cu 30%, 

s-a ajuns la concluzia că pe parcursul anului 2010 preţurile produselor alimentare de bază vor creşte, conform informaţiilor din  mass-media între 25-40%. 
În consecinţă:
PROPUNEM
 emiterea unei Hotărâri a Consiliului Local pentru modificarea cuantumului alocatiei zilnice de la 7 lei la 8,5 lei/zi  pentru beneficiarii Cantinei de Ajutor Social Timişoara.
Ataşăm alăturat în anexă: 

- Legea nr. 208/1997, privind Cantinele de Ajutor Social

- H.G. nr. 421/2008 privind Stabilirea nivelului minim al alocatiei zilnice de hrana


AVIZAT
VICEPRIMAR,
Adrian ORZA
    Director Executiv,                                                                                     Director Cantina de Ajutor
Ec. Smaranda Haracicu                                                                                              Social Timisoara,
                                                                                                                                    Jr. Rodica Cojan
Sef  Serviciu Juridic,                                                                                             Serviciul Economic,
Jr. Mirela Lasuschevici                                                                                              Ec. Alina Pogacean
                                                                                                                          Serviciul Achizitii Publice,

                                                                       Aviz juridic,
                                 

             Cons. jr. Viorel Marteniuc

